text.text: موقع واب يعبر على أفكار وعقيدة ومشروع الحركة القومية التونسية
text.text_idx: #000000
text.text: الرئيسيةسياسةإجراءات التحرر من اللغة الفرنسية و إستكمال الإستقلال
text.text_idx: #000006
text.text: في المواد الأولية الي تجينا مواد من المزودين و نعملولها اختبارات جودة عادة نتعاملو مع مزودين من العالم لجمع: تونس و تركيا و مصر و ايطاليا و اسبانيا و امريكا و فرانسا و الهند و الصين و بلدان اخرين سعات . هيه عادة نلاحظ انو الوثائق المصاحبة هيا بالانقليزية عند الجميع بدون استثناء بما فيهم الفرانسيس : كل الوثائق و اصلا المعلومات المطبوعة على المواد يكتبوها بالانقليزية الشي الي بهتني تماما ! ايه نعم عالميا الجميع يتعامل بالانقليزية .
text.text_idx: #000009
text.text: أغلب ما يكتب و يكتشف و يخترع حول العالم يتم بالانقليزية و الأغلبية الساحقة من المعاملات تتم بالانقليزية و القوى العالمية الصاعدة إما يحكيو بلغاتهم أو بالانقليزية وحتى الفرانسيس بيدهم لاحظوها ولو يستعملو الانقليزية إلا التوانسة مكبشين ميتين في الفرانساوية !
text.text_idx: #000010
text.text: مثلا في واحد من المعامل التونسية شراتو شركة أجنبية و إكتشفت إشكال حاد إنو عاجز في الأسواق الخارجية لسبب العجز عن صياغة الوثائق بالانقليزية و متابعة الجديد عالميا لدرجة إنو وقع فرض دروس انقليزية على أغلب المسؤولين في المعمل أسبوعيا بش ينجمو يخدمو في العالم لأنو المسؤولين التوانسا يعرفو كان الفرنسية !
text.text_idx: #000011
text.text: * لمواكبة العلوم بسبب نقص المساهمة الفرانساوية في النشاط العلمي الإنساني ( اي كان ينجم يراجع كلام الفرانسيس بيدهم) . * لمواكبة التقدم التقني بالأخص في مجال الالكترونيك و المعلوماتية و الاتصالات، لأنو أهم المخترعين و الشركات الكبرى تجي من دول تتعامل بالانقليزية. * للإنفتاح على الثقافة الانسانية الي برسمي أغلب المؤلفات الانسانية لكل الثقافات مترجمين للانقليزية.
text.text_idx: #000013
text.text: حاليا ولات الفرنسية عائق قدام التعليم التونسي و من وراه العقل التونسي و أصلا لازمنا ثورة لغوية و ثقافية و سياسية ضد استعمال الفرانساوية و نشاط النخبة الفرنكفونية و ضد فرنسا بيدها لأنو القضية فيها دعم سياسي قوي و ارتهان تونسي للقروض و المنح الفرانساوية في كل المجالات تقريبا، وين يحبو يفرضو لوغتهم بالدبلوماسية و بالفلوس.
text.text_idx: #000014
text.text: تويكا رسميا لازم نمشو في إجرائات التحرر اللغوي التونسي و نستكملو إستقلالنا و ذلك ب:
text.text_idx: #000016
text.text: إقرار الانقليزية كلغة تعليم في العلوم و التقنيات .
  إتخاذ الألمانية و الهندية و الصينية كلغات اختيارية في التعليم لقيمتهم :العلمية/التقنية ( الألمانية) و الفكرية/الاقتصادية ( الهندية و الصينية ).
  إقرار العربية كلغة رسمية فعليا و هذا يعني :تعريب كل الوثايق الإدارية و الزام الإدارة العمومية بأنها تتعامل بالعربية فقط و هذا يعني انو كل ماهو فرانساوي يتعرب و تتلغى قيمة النسخ الفرانساوية بما فيها المواقع الاكترونية الرسمية لازمها تكون بالعربية فقط لأنها موجهة للتوانسة .
  إلغاء و فسخ كل المعلقات العمومية الفرانساوية كيف اللافتات في الكياسات و أسماء الشوارع و اسماء المؤسسات.
text.text_idx: #000017
text.text: إتخاذ الألمانية و الهندية و الصينية كلغات اختيارية في التعليم لقيمتهم :العلمية/التقنية ( الألمانية) و الفكرية/الاقتصادية ( الهندية و الصينية ).
text.text_idx: #000019
text.text: إقرار العربية كلغة رسمية فعليا و هذا يعني :تعريب كل الوثايق الإدارية و الزام الإدارة العمومية بأنها تتعامل بالعربية فقط و هذا يعني انو كل ماهو فرانساوي يتعرب و تتلغى قيمة النسخ الفرانساوية بما فيها المواقع الاكترونية الرسمية لازمها تكون بالعربية فقط لأنها موجهة للتوانسة .
text.text_idx: #000020
text.text: إلغاء و فسخ كل المعلقات العمومية الفرانساوية كيف اللافتات في الكياسات و أسماء الشوارع و اسماء المؤسسات.
text.text_idx: #000021
text.text: عمليا الكلام هذا ممكن يكون حلم أو هبلة متاع قومي تونسي لكن هذا الي نؤمنو بيه علخر و المكتوب في البرنامج السياسي للقومية التونسية و الي باش يكون من أوكد المهام الي يلزم نحققوها في بلادنا.
text.text_idx: #000022
text.text: الرد الجذري على اللوم السطحي للقومية التونسية
text.text_idx: #000023
text.text: القصف الإسرائيلي لحمام الشط، يعري حقيقة الضعف التونسي
text.text_idx: #000024
text.text: اترك تعليقاً إلغاء الرد
text.text_idx: #000027